कंपनियों के 857 पदों पर भर्ती, प्लेसमेंट कैंप कल
रायपुर | बेरोजगार युवाओं को निजी कंपनियों में रोजगार उपलब्ध कराने के लिए जिला रोजगार केंद्र 3 मार्च को नया रायपुर में प्लेसमेंट कैंप लगा रहा है। अफसरों ने बताया कि कैंप सुबह 11 से 3 बजे तक नया रायपुर स्थित एक्सटेंशन काउंटर, दुकान नंबर 7, कमर्शियल कांप्लेक्स राखी में लगेगा। इसमें आईटीएम यूनिवर्सिटी एवं बेला रोजगार एवं हेल्थ कंपनी की ओर से लगभग 857 तकनीकी एवं गैर तकनीकी पदों के लिए भर्तियां की जाएंगी। इसमें ऐसे शिक्षित बेरोजगार शामिल हो सकते हैं जो 8वीं, 10वीं, 12वीं, स्नातक, आईटीआई, फार्मेसी में डिप्लोमा व बैचलर डिग्री के साथ पास हों। युवाओं को शैक्षणिक योग्यता और एक्सपीरियंस संबंधी प्रमाणपत्रों के साथ निर्धारित समय पर उपस्थित होना होगा।
शेष जानकारियां गुरुवार को रायपुर के रोजगार दफ्तर से ली जा सकती हैं।
hin_Deva hin_Deva hin_Deva